"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Tere õhtust One Way saatest
siit Helsingi Kaisanieme tänavalt!
Nagu tavaliselt, toob saate teieni
Soome misjoniühendus One Way Mission.
Täna kuuleme teist osa Tapani Suonto õpetusest
"Kõik rajaneb Sõnal".
Enne seda One Way uudised, mida toimetab Jussi Peimola.
Lühidalt uudiseid.
Indias asuv One Way küla saab tänavu sügisel 10-aastaseks.
10. aastapäeva tähistati oktoobri alguses
koos Swarna ja Joel Kodaliga Helsingis One Way House'is,
kuhu paljud One Way India-reisidel käinud kogunesid vanu aegu meenutama
ja kuulama uusi plaane.
Suurem pidu peetakse veebruaris India One Way külas,
kuhu tehakse Soomest 10. aastapäeva juubelireis.
India uues tänavalastekeskuses elab juba kümme elanikku,
keda harjutatakse tänavaelu järel normaalse eluga.
Lapsed käivad koolis ja õpivad tavaelu asju.
Neli uut last ootavad hetkel otsust oma keskusesse kolimise kohta.
Malawi on sattunud oma huve teeninud presidendi rahakasutuse tõttu
lõputuna näivasse majanduskriisi.
Riigis pole üldse välisvaluutat, mille tulemusel valitseb pidev
kütuse, ravimite ja viimasel ajal ka toiduainete puudus.
Rahvas on valmis meeleavaldusteks,
kuid seni on ülemkohus need ära keelanud.
Laste arv Malawi lastekodus kasvab tasapisi.
Kui info avatud lastekodust on levinud naaberküladesse,
on orvuks jäänud lapsi ise abi otsima tulnud.
Kui lapsed on hakanud end uues kodus turvalisemalt tundma,
on nad hakanud ka oma piire testima.
Ugandas kevadel valminud kliinik tegutseb täisvõimsusel,
kuigi ressursid on veel üsna puudulikud.
Muuhulgas puudub jooksev vesi.
Keskusesse on palgatud kaks kristlasest medõde.
Esimestel kuudel tegeldi seal ligi 200 patsiendiga kuus
ja võeti vastu 10 sünnitust.
Ugandat ja selle saagilootusi vaevavad taas
erandlikud ilmatingimused.
Kevade ja suve kuivus vahetus sügise algul
El Nino tüüpi paduvihmade ja üleujutustega,
mis on hävitanud terveid külasid ja viinud kaasa mitmeid inimesi.
Agape Keskuses parandatakse hetkel vihmast kahjustatud lastekodu.
Mongoolias õitseb ja kannab vilja vanglatöö.
Naistevanglas on tugev kogudus ja kogu vangla vaimsus on muutunud
üha uute naiste usule tulles.
Maapiirkonnas asuvas meestevanglas on ligi 30 usklikku vangi.
Nendegi hulk kasvab pidevalt.
Mongoolia meestevangla veeküsimus on olnud juba pikka aega probleemne.
Vanglas pole oma puurkaevu, nii tuuakse mägedest voolavat
sulalumevett kanistritega ojast.
Kuna vesi on halb ja saastunud, on paljud vangid haiged.
Püüame koguda piisavalt vahendeid, et meestevangla saaks puurkaevu.
Nepaali töös on kogetud nii rõõmu kui kurbust.
Varem saavutamatutel aladel tekib pidevalt uusi kogudusi
ja meie töö juht Saatchi on saanud ristida mitu uut usklikku.
Kahjuks on Saatchi põlv juba pikalt nii haige olnud,
et tal on raske külades evangeliseerimisreisidel käia.
Saatchi vend on appi tulnud, kuid raske majandusolukorra tõttu
on ta pidanud seni palgata töötama.
Palvetame Nepaali tööle uusi toetajaid.
Hiinas leiti lõpuks lastekodule ja tüdrukutekodule uued ruumid,
millele saadi 10-aastane rendileping.
Ruume remonditakse parajasti meie vajadustele vastavaks.
Septembrikuisel tiimireisil Venemaale toimus rõõmustavaid asju,
kui kaks Johannese haigla patsienti andsid oma elu Jeesusele.
Johannese lähedal asuvasse väiksesse Parlammi külasse
tehti esimene evangelismireis, mille käigus kohtuti pea kõigi
küla peredega.
Pealinnamisjon on puudutanud nii linna kui One Way House'i.
Kohvikus on käinud uusi inimesi ja One Way vabatahtlikud
on aktiivselt evangeliseerinud nii tänavail
kui kaubanduskeskuste üritustel, vastanud valvetelefonidele
ja toimetanud kodudesse laiali misjoniraamatuid.
One Way Tai töös toimus üllatav muutus,
kui meie tööd juhtima asunud Yrjö Pajunen tööst kõrvale jäi.
Seetõttu on meie Tai projektid hetkel edasi lükatud
ja rahakogumine Tai töö jaoks katkestatud.
Need olid meie tänased uudised.
Nüüd on kord Tapani Suonto õpetuse käes -
teine osa teemal "Kõik rajaneb Sõnale".
Jumala Sõnas on elu
ja sinna ellu tahab Jumal meid oma Sõna kaudu viia.
Sain hea õppetunni Sõna tähendusest noore usklikuna armees.
See oli tähtis kogemus ja olen seda mõne korra juba rääkinud,
nii et oled seda ehk kuulnud.
Jumal rääkis mulle enne reservteenistust,
et Tal on minu jaoks armees ülesanne.
Nii läksin oma kohust täitma.
Kui olin seal paar nädalat olnud, haaras armee atmosfäär mind endasse.
Olin seal nii masendunud, ärevuses ja väsinud,
et tundsin: minust ei ole kellelegi mingit kasu.
Lugesin masenduses Piiblit.
Teadsin, et Jumalal peab olema vastus.
Ootasin Jumalalt vastust Sõnast.
Igas eluolukorras on Jumalal meie jaoks Sõna.
Kui lugesin üksinda kasarmus Piiblit, kerkisid sealt esile ühe Laulu sõnad:
"Sina oled andnud mu südamesse suurema rõõmu,
kui neil oli rohke vilja ja värske veinisaagi ajal."
Kaaslased jõid seal puhkepäevadel ja vabadel õhtutel.
Mina selles ei osalenud ja nii ei olnud mul sedagi rõõmu.
Siis ütles Püha Vaim mulle, et Tema annab suurema rõõmu,
kui teistel on rohkest viljast ja veinist.
Otsustasin sellest sõnast kinni hoida.
See anti mulle eluks. See ei kuulu vaid minu pähe,
et pärast läbi lugemist tõdeda: või nii on kirjutatud.
Elu on üsna raske.
Jumal tahab mulle midagi öelda. Selles sõnas on elu.
Tõusin igal hommikul pool kuus, pool tundi enne äratust,
et palvetada ja tänada Jumalat suurema rõõmu eest oma südames,
kui teistel on rikkalikust vilja- ja veinisaagist.
Päevad möödusid ja Issand aitas, nii et ärkasin igal hommikul 5.30
ning palvetasin ja tänasin vaikuses Issandat.
Jumalal on vastus. Ma ei pea alistuma kurnatusele
ja masendusele.
Jumal on andnud mulle oma Sõna ja selles on elu.
Ühel päeval, kui läksin üle kasarmu õue
kööki tööle nõusid pesema,
langes äkitselt mu peale Püha Vaim
ning kogu koorem ja ärevus võeti ära
ning mu südant täitis suur päästerõõm.
Kogusin sööklas paari tuhande mehe nõusid kokku -
tööd oli omajagu nõudepesu ja kartulikoorimisega -,
kuid alati, kui leidsin vaikse nurga, kus keegi mind ei näinud,
kiitsin ja ülistasin vaikselt Jumalat, sest mu südant täitis nii suur rõõm.
Jumal andis rõõmu päästest ja uue jõu.
Kui marssisin hommikuti meestega sööma, olid neil vihased näod
ja kartsin, et keegi märkab, kui laulan marsitaktis ülistuslaule.
Rõõmustasin ja naeratasin, kuigi teadsin, et naeratada ei tohi.
Armees oli enne mind üks usklik, kes mängis koridoris akordioni
ja laulis vaimulikke laule.
Kapral ütles talle, et seal ei tohi laulda.
Mees ütles, et laulab, kuna on nii õnnelik.
Kapral vastas, et seal ei tohi õnnelik olla.
Armees ollakse tõsise näoga, vihased ja kärgitakse üksteisega.
Kui Püha Vaim tõstis, oli võimalik olla tõeliselt rõõmus
mitte armee ja olukordade üle,
vaid elu üle Kristuses.
Jumal tõstis mind üles ja ei möödunudki kaua aega,
kui armeekaplan tuli minu juurde ja küsis,
kas oleksin nõus kaplaniks hakkama, kui brigaadiülem määrab.
Nõustusin ja kuulutasin pool aastat Pori brigaadis evangeeliumi.
Sõna on antud meile eluks.
Jumalal on oma Sõnas meile vastused.
On oluline, et need poleks vaid info ja pähe õpitud teadmised,
ilma et me selle järgi elaks.
Mida rohkem sa Sõna igapäevaselt harrastad,
seda sügavamale jõuad jumalariigi rikkustesse.
Jumala Sõna tuleb tõsiselt võtta.
Peame võtma tõsiselt kõike, mis on kirjutatud ja elama sellest.
Selles peitub elu.
Mitmeteks elu olukordadeks, küsimusteks, probleemideks
ja ristteedeks, kus oleme nii eraelus kui jumalariigitöös,
on olemas Jumala Sõna, mis meile appi tuleb ja tee avab.
Nii nagu eelmainitud olukorras Pori brigaadis.
On suur kiusatus elada nii, et Sõna on vaid mõistuslik info,
mitte tõeline elu.
Üks evangelistist ja misjonärist sõber pidas Kambodzhas koosolekuid.
Ta oli võtnud kaasa veidi raha, et perele kingitusi tuua.
Ta valmistas ette jutlust teemal: Jumal armastab rõõmsat andjat.
Ta tahtis rääkida kogudusele andmise õnnistusest
ja Jumalalt meile antud ohverdamise võimalustest.
Enne piiblitundi läks ta poodi ja Issand ütles,
et ta kõik oma raha ära annaks ja ohverdaks jumalariigi tööle
ning Jumal lubas anda talle jutlustades meelevalla ja võidmise.
Ta tegigi nii - jättis kingid ostmata ja ohverdas kõik jumalariigile.
Kui ta hakkas andmisest rääkima, oli tal vägev võidmine ja meelevald
ning see sõna jõudis tõeliselt inimeste südamesse.
Tema kogemuses ja selles loos peitub üks tähtis põhimõte,
mida peame mõistma jumalariigi- ja kuulutamistöös.
Meil on meelevalda vaid sel määral, kuivõrd me selle sõna järgi elame.
Kui kuulutame üht ja elame teisiti, oleme peagi vaid filosoofid.
Meie sõnades pole tõelist võidmist ega meelevalda.
Sõnad ei saavuta Jumala soovitud tulemust.
Kui elame patus ja kuulutame teistele meeleparandust,
on meil raske meeleparandust saavutada.
Meil puudub Jumala soovitud teravus.
Ükskõik, mis teemal me räägime, kui sõnum ei saa meis lihaks,
oleme vaid variserid, kelle sõnades puudub
Jumala soovitud Vaimu jõud ja võidmine.
Ja vastupidi - kui elad igapäevaselt Sõna järgi,
võib sul olla inimeste ees meelevald ja võidmine,
nii et Jumal saab sind kasutada ja saad muuta ümbritsevat maailma.
Need on väga lihtsad põhimõtted, mis ei nõua kõrgharidust
ega diplomit, vaid sõnakuulelikkust -
et omandaksime Sõna ja elaksime selle järgi.
Siis saab Jumal teha, mida tahab.
Piibel ütleb:
"Pange tähele taeva linde: nad ei külva ega lõika
ega kogu aitadesse, ning teie Taevane Isa toidab neid.
Eks teie ole palju enam väärt kui nemad."
Kas oled kunagi mõelnud sellele kirjakohale
ja seda igapäevaelus kasutanud?
Piibel ütleb: "Pange tähele taeva linde:
nad ei külva ega lõika ega kogu aitadesse."
Ma ei mõtle, et peaksime iga päev taeva linde vaatama
ja kujutlema, et maailm muutub niimoodi.
On hea vahel peatuda.
Jäin ükspäev vaatama musträstast, kes laulis puu otsas meie maja ees.
Ta laulab seal väga tihti suve alguses ja väga uhkelt.
Jälgisin teda pikalt ja usun, et ta ülistas südamest Jumalat,
kuigi paljude väitel laulavad linnud:
See on minu reviir, ära tule siia.
Usun, et kogu loodu ülistab oma Loojat
ja nii ka too musträstas, kes laulis pikalt õhtupäikeses.
Oli võimas kuulda tema laulu ja peatuda selleks.
Ta rõõmustas ega teinud tööd.
Ta ei külva ega lõika, kuid kuulake, kui vägevalt ta laulab
ja ülistab rõõmuga Jumalat.
Ja Jumal hoolitseb tema toitmise eest.
Ja mida ta seal kuulutab?
Samamoodi nagu Isa hoolitseb Tema eest,
hoolitseb Ta ka meie eest.
See oli tõeline rõõm.
Mõtlesin, et kui ta ära ei lendaks, roniksin puu latva
ja ütleksin talle kättpidi: Aitäh ilusa laulu eest.
Tasub peatuda Jumala Sõna ääres ja kuulata.
Meil on Jumal, kes on andnud meile oma Sõnas väga lihtsaid tarkusi
ja lihtsaid vastuseid.
Ta annab neid iga päev. Tema Sõna on elav.
Kui januneme selle järgi ja võtame seda tõsiselt
ning harrastame seda, mida Jumal oma Sõnas räägib,
oleme me täis elu ja võime levitada elu endi ümber
ning muuta seda kannatavat maailma.
Võime näha ühe rohkem imet, kuidas röövlitest saavad
pühapäevakoolipoisid
ja jumalapilkajad hakkavad Jumalat ülistama ning maailm muutub.
Kuid see ei muutu meie jõust, vaid sellest,
et Sõna saab meis lihaks.
Kui oled täna meeleheitel iseenda pärast
ja sul on tunne, et sinust pole mingit kasu,
sa ei suuda ega oska midagi, sul pole millekski jõudu
ja Jumal ei saa sind kindlasti kuidagi kasutada,
siis täpselt sellised oleme me kõik - puruvaesed.
Kuid Jumal on andnud meile oma Sõna, kus on elu.
Kui see Sõna hakkab sinus elama, pole Jumalale midagi võimatut.
Võib juhtuda, et leiad end Yrjö kombel Taist või Kambodzhast
või kus tahes mujalt maailmas.
Maailm on täis selliseid imesid - inimesi, kes kunagi ei uskunud,
et neid võiks kellelgi vaja olla.
Nad on Jumala vägevad relvad erinevates maailma paikades.
Millest see tuleneb?
Sellest, et Jumala Sõnas on ka täna võimas vägi.
Ammuta sealt vastuseid oma ellu.
Kui sa ei tunne täna Jeesust Kristust, võib see elu sõna - Jeesus Kristus
muutuda täna sinu jaoks reaalseks ja elu algab sellest,
kui sa Tema vastu võtad.
Ta tuli sinu jaoks maailma, et sinu elu ja saatus muutuksid
ning võiksid hakata kandma vilja igavese elu jaoks.
Leila oli tüdruk me linnast, Jeesusest mullegi rääkis ta.
Mängis kitarri ja laulis nii, et imetlus valdas meid kõiki.
Kõik mured said jagatud, rasketel hetkedel toetatud,
löökidest ei pääsenud Leilagi, kui elu tal näitas hambaid.
Miski sai Leila muutuma, teise suunda kulgema,
maailm pakkus parimat, ta uskus veetlust kaduvat.
Miks lohutust otsisid sa sellest, millest iialgi ei piisa?
Miks sa juba koju ei tule, kui ometi igatseb süda?
Miks lohutust otsisid sa sellest, millest iialgi ei piisa?
Miks sa juba koju ei tule, kui ometi igatseb süda?
Leilast on järgi vaid vari, hinges tal piinab ju valu.
Vaid Jumal terveks võib ravida, haavad südamest kaotada.
Isa ootab kadunud tütart, kes pitserit südames kannab,
Isa ei hülga iialgi ühtki last, ega Leilat ka.
Miks lohutust otsisid sa sellest, millest iialgi ei piisa?
Miks sa juba koju ei tule, kui ometi igatseb süda?
Miks lohutust otsisid sa sellest, millest iialgi ei piisa?
Miks sa juba koju ei tule, kui ometi igatseb süda?
Miks lohutust otsisid sa sellest, millest iialgi ei piisa?
Miks sa juba koju ei tule, kui ometi igatseb süda?
Miks lohutust otsisid sa sellest, millest iialgi ei piisa?
Miks sa juba koju ei tule, kui ometi igatseb süda?
Nii möödus pooltund One Way saatega.
Loodetavasti kohtume taas järgmisel esmaspäeval.
Seniks - olge õnnistatud!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi